*Lehdistötiedote* Kuva, joka sisältää kohteen teksti, clipart-kuva

Kuvaus luotu automaattisesti

*Vapaa julkaistavaksi 28.07.2025*

**NorthBase liittyy ATLAS Space Operationsin maa-asemaverkostoon**  
*Suomen Lappi tarjoaa poikkeuksellisen hyvän näkyvyyden polaarisatelliiteille*

Suomalainen NewSpace-yritys NorthBase ja Michiganin Traverse Cityssä pääkonttoriaan pitävä ATLAS Space Operations® ovat yhdistäneet voimansa hyödyntääkseen Suomea satelliittien maa-asemapalveluiden avainalueena. NorthBasen Muonion maa-asema on liitetty osaksi ATLASin rakentamaa Freedom®-verkostoa. Asema tarjoaa palveluita S- ja X-kaistoilla 68 asteen pohjoisleveyspiirillä, mikä tekee siitä Freedom-verkoston toiseksi pohjoisimman aseman – vain Utqiagvikin asema Alaskassa, 71 astetta pohjoisessa, sijaitsee tätä pohjoisempana.

"Odotamme paljon yhteistyöstä ATLAS Space Operationsin kanssa. Heidän Freedom-ohjelmistoon kytketty verkostonsa kattaa koko maailman, ja asiakkaina on merkittäviä yksityisiä ja julkisen puolen toimijoita eri puolilta maailmaa. Samalla tiedämme, että Suomi ja NorthBase tuovat Freedomin asiakkaille uusia mahdollisuuksia – meillä on Lapissa tarjolla runsaasti kapasiteettia ja näkyvyys naparatasatellitteihin on erinomainen", toteaa NorthBasen perustaja, TkT Tommi Rasila.

NorthBasen omistama maa-asema perustuu ranskalaiseen Safran Legion 400 -antenniin. Sen liittäminen ATLASin Freedom-verkostoon tuo ATLASille käyttöön uuden 3,9 metrin S/X-kaistan antennin keskeisellä paikalla Pohjois-Euroopassa sijaitsevassa turvallisessa NATO-maassa. Sijainti täydentää strategisesti ATLASin toista napa-alueen maa-asemaa Utqiagvikissa Alaskassa, mahdollistaen laajemman ja jatkuvamman kattavuuden yhtiöiden yhteisille asiakkaille.

"Yhteistyö NorthBasen kanssa ja uuden 3,9 metrin S/X-kaistan antennin lisääminen Suomen Lappiin Muonioon on merkittävä lisäys ATLASin Enterprise Networkiin", sanoo ATLAS Space Operationsin toimitusjohtaja Corey Geer. "Paikan strateginen sijainti hyödyntää NorthBase Oy:n osaamista ja laajentaa antenniverkostomme saatavuutta Euroopan markkinoille. Tämä on molemmille osapuolille eduksi – NorthBase voi hyödyntää Freedom-ohjelmistoa omien asiakkaidensa satelliittiviestintään, samalla kun ATLAS vahvistaa asemaansa johtavana Ground Station as a Service -toimijana."

**NorthBase lyhyesti**

*NorthBase on perustettu vuonna 2019 tuottamaan satelliittien maa-asemapalveluja ja hosting-palveluita Suomessa asiakkaille globaalisti. Yritys on 100 % suomalaisessa omistuksessa ja toimii tällä hetkellä kahdella toimipaikalla, Muoniossa ja Tampereella, joista Tampere on pääkonttori. Suomi tarjoaa erinomaiset puitteet satelliittien maa-asemia varten pohjoisen sijaintinsa, erinomaisen infrastruktuurinsa ja vakaan toimintaympäristönsä ansiosta. Lisätietoja osoitteesta northbase.fi.*

**ATLAS Space Operations lyhyesti.**

*ATLAS Space Operations*® *on johtava avaruusviestintäalan Ground Software as a Service™ -palveluntarjoaja. ATLAS:in vallankumouksellinen Freedom*®*-ohjelmisto on saanut tunnustusta johtavilta julkaisuista ja organisaatioilta, kuten Via Satellite ja CIO Review. Lisäksi Aerospace & Defense Review nimesi ATLASin vuoden 2024 avaruusteknologiayritykseksi ja yhtiö nostettiin esiin CIO Review: Telecom Edition -julkaisussa vuoden 2023 yrityksenä sekä yhtenä kymmenestä lupaavimmasta teknologiasta. ATLAS yhdistää Freedom-ohjelmistoalustan ja hajautetun globaalin antenniverkostonsa toteuttaakseen missionsa: varmistaa pääsy avaruuteen milloin tahansa, missä tahansa. Lisätietoja löytyy osoitteesta atlasspace.com.*

*Lisätietoja:*

Tommi Rasila Dan Darey

Perustaja ja hallituksen pj Brand Director

NorthBase Oy ATLAS Space Operations

[tommi.rasila@northbase.fi](mailto:tommi.rasila@northbase.fi) [dcarey@atlasspace.com](mailto:dcarey@atlasspace.com)